12. ΝΟΜΟΘΕΤ. ΔΙΑΤΑΓΜΑ υπ’ αριθ. 4419 της 4/6 Νοεμ. 1964 (ΦΕΚ Α΄ 204) Περί τροποποιήσεως και συμπληρώσεως των διατάξεων του Νόμ. 1880/1951 «περί φορολογίας των πλοίων». Άρθρ.1-4.(Τροποποιητικά του Νόμ. 1880/1951, περιελήφθησαν εις την κατωτ. κωδικοποίησιν Β.Δ 800/1970). Άρθρ.5.-1.Πάσα σύμβασις, ο εκτελωνισμός και λοιπαί πράξεις και διατυπώσεις απαιτούμεναι δια την υπαγωγήν υπό Ελληνικήν σημαίαν πλοίου και την νηολόγησιν αυτού, ενεργουμένην κατά τας νομίμους διατυπώσεις, η παροχή δικαιώματος εγγραφής ναυτικής υποθήκης, η εγγραφή υποθήκης και εξάλειψις αυτής, η σύνταξις δανειακής συμβάσεως ασφαλιζομένης δι’ υποθήκης επί πλοίων, ή τυχόν εισφορά του πλοίου εις Ανώνυμον Ελληνικήν Εταιρείαν και εν γένει η ίδρυσις της Εταιρείας ταύτης, αι εκδιδόμεναι υπ’ αυτής μετοχαί, η αύξησις του κεφαλαίου της και η τυχόν παράτασις του χρόνου διαρκείας της Εταιρείας, απαλλάσσονται, καθ’ όλην την διάρκειαν παραμονής του πλοίου υπό Ελληνικήν σημαίαν, των τελών χαρτοσήμου, παντός εκτάκτου ή προσθέτου συναφούς φόρου και οιασδήποτε εν γένει εισφοράς, δικαιώματος και κρατήσεως υπέρ τρίτων ως και δικαιωμάτων των συμβολαιογραφικών επί τη συντάξει συμβολαίων. 2.«Κατά την κατάρτισιν των συμβάσεων και λοιπών πράξεων της προηγουμένης παραγράφου δεν εφαρμόζεται το άρθρ. 42 του Ν.Δ. 3026/1954 περί κώδικος δικηγόρων, εάν όμως παραστή κατ’ αυτήν δικηγόρος το ποσόν της δικηγορικής αμοιβής συμφωνείται ελευθέρως, εντός ορίων καθοριζομένων δια κοινών αποφάσεων των Υπουργών Συντονισμού, Δικαιοσύνης και Εμπορικής Ναυτιλίας». Η παρ. 2 αντικατεστάθη ως άνω δια του άρθρ. 11 Α.Ν. 465/1968 (κατωτ. αριθ. 21). Εξεδόθη η υπ’ αριθ. 106047/4678 της 16/29 Νοεμ. 1968 απόφ. Υπ. Συντονισμού, Δικαιοσύνης και Εμπορ. Ναυτιλίας (ΦΕΚ Β΄ 667) δι’ ης καθωρίσθησαν όρια από δραχ. 2.000 έως 25.000. 3.Η παρ. 3 του άρθρ. 4 του Ν.Δ. 3415/1955 «περί τροποποιήσεως διατάξεων του Νόμ. 1880/1951 «περί φορολογίας των πλοίων» και το άρθρ. 3 του Ν.Δ. 4094/1960 «περί τροποποιήσεως και συμπληρώσεως διατάξεών τινων του Νόμ. 1880/1951 «περί φορολογίας των πλοίων» ως ούτος ετροποποιήθη δια του Ν.Δ. 3415/1955, ως και του άρθρ. 13 του Κώδικος Χαρτοσήμου» καταργούνται από της ισχύος του παρόντος Νόμου. 4.(Ερμηνεύεται το άρθρ. 3 Ν.Δ. 4094/1960, ανωτ. αριθ. 15). Επέκτασιν των διατάξεων του ανωτέρω άρθρ. 5 βλέπε εις άρθρον μόνον Α.Ν. 181/1967 (κατωτ. αριθ. 19). Άρθρ.6.-(Τροποποιούνται η παρ. 5 άρθρ. 13 και η παρ. 16 άρθρ. 15 του Π.Δ. 28/28 Ιουλ. 1931 περί Κώδικος των Νόμων περί τελών χαρτοσήμου, τόμ. 28 σελ. 9). Άρθρ.7.-1.Αι κατά τας διατάξεις του Ν.Δ. 3098/54 ήδη βεβαιωθείσαι οφειλαί απαλλάσσονται οιασδήποτε επιβαρύνσεως και των κατά την παρ. 3 του άρθρ. 3 του Νομοθετικού τούτου Δ/τος προσαυξήσεων και τόκων εφ’ όσον εξοφληθώσιν εντός τριμήνου από της ισχύος του παρόντος. 2.Οφειλαί εκ φόρου πλοίων Νόμ. 1880/1951 εξοφλούμεναι εντός τριμήνου από της ισχύος του παρόντος, απαλλάσσονται των προσαυξήσεων λόγω εκπροθέσμου υποβολής δηλώσεως φορολογίας ή υποβολής ανειλικρινούς τοιαύτης ή παραλείψεως υποβολής δηλώσεως ως και των ταμειακών προσαυξήσεων λόγω υπερημερίας περί την καταβολήν του φόρου. 3.Αι αποδείξεις εισπράξεως των εισφορών ησφαλισμένων και εργοδοτών υπέρ οργανισμών Κοινωνικών Ασφαλίσεων κεκτημένων την ιδιότητα νομικού προσώπου δημοσίου δικαίου, εξαιρούνται των τελών χαρτοσήμου. 4.Η υπό του άρθρ. 5 του Ν.Δ. 2544/1953 και υπό τους εν αυτώ οριζομένους περιορισμούς και προϋποθέσεις προβλεπομένη, υπέρ των πληρωμάτων εμπορικών πλοίων, ποσότης ατελώς εισαγομένων τροφίμων, ποτών και γλυκισμάτων ως και η αξία καινουργών ειδών ατομικής χρήσεως αυξάνονται εις το διπλάσιον. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, πλην των διατάξεων δι’ ας άλλως ορίζεται. (Αντί για τη σελ. 66,53(δ) Σελ. 66,53(ε) Τεύχος 1436 Σελ. 85 Φορολογία  Προσόδου από πλοία 27.Α.μ.12 